Turinys
Rodyklė 🔎︎

# Internetas

Hipersaito dialogo lango kortelėje Internetas galima taisyti hipersaitus su žiniatinklio (WWW) arba FTP serverių adresais.

Jei norite tai atlikti…

Standartinėje mygtukų juostoje spustelėkite mygtuką Hipersaitas, tada – Internetas.

Pasirinkite Įterpimas → Hipersaitas.

Prisijungimo vardo ir slaptažodžio laukai, taip pat anoniminio naudotojo parinktis matoma tik aprašant hipersaitą su FTP adresu.

## Hipersaito tipas

### Žiniatinklis

Sukuriamas „http://“ hipersaitas.

### FTP

Sukuriamas „FTP://“ hipersaitas.

### URL adresas

Įveskite failo, kuris turi būti atvertas spustelėjus hipersaitą, URL adresą. Jei nenurodysite paskirties kadro, failas bus atvertas veikiamajame dokumente ar kadre.

### Prisijungimo vardas

Nurodomas naudotojo prisijungimo vardas, jei kuriamas FTP hipersaitas.

### Slaptažodis

Nurodomas naudotojo prisijungimo slaptažodis, jei kuriamas FTP hipersaitas.

### Anoniminis naudotojas

Jei parinktis pažymėta, prie hipersaito rodomo FTP serverio leidžiama prisijungti kaip anoniminiam naudotojui.

## Kitos nuostatos

### Kadras

Įveskite arba iš sąrašo parinkite kadrą, kuriame turi būti atveriamas hipersaito rodomas failas. Jei šį lauką paliksite tuščią, susietas failas bus atveriamas veikiamajame naršyklės lange.

### Forma

Nustatoma, ar hipersaitas įterpiamas kaip tekstas, ar kaip mygtukas.

### Įvykiai

Atveriamas makrokomandų priskyrimo dialogo langas, kuriame įvykiams „pelės žymeklis virš objekto“ ar „hipersaito aktyvinimas“ galima priskirti atskirus programinius kodus.

### Tekstas

Nurodomas matomas hipersaito tekstas arba mygtuko etiketė.

### Pavadinimas

Čia galima įvesti hipersaito pavadinimą. „LibreOffice“ programa jį įterps kaip gairės NAME reikšmę.

Susijusios temos

Hipersaitų taisymas

Hipersaitų įterpimas