Turinys
Rodyklė 🔎︎

# Darbas su lentelėmis

Duomenys yra saugomi lentelėse. Pavyzdžiui, adresų knyga, kurioje surašyti el. pašto adresai, yra adresų knygos duomenų bazės lentelė. Kiekvienas adresas – tai duomenų įrašas, eilutė toje lentelėje. Duomenų įrašai sudaryti iš duomenų laukų, pavyzdžiui, vardo lauko, pavardės lauko ir el. pašto adreso lauko.

## Naujos lentelės kūrimas lentelės vedikliu

„LibreOffice“ programoje naują duomenų bazės lentelę galima sukurti lentelės vedikliu:

1. Atverkite duomenų bazės failą, kuriame norite kurti naują lentelę.

2. Kairiajame duomenų bazių programos lango skydelyje spustelėkite mygtuką Lentelės.

3. Spustelėkite komandą Kurti lentelę vedikliu.

## Naujos lentelės kūrimas projektavimo veiksenoje

1. Atverkite duomenų bazės failą, kuriame norite kurti naują lentelę.

2. Kairiajame duomenų bazių programos lango skydelyje spustelėkite mygtuką Lentelės.

3. Spustelėkite komandą Kurti lentelę projektavimo veiksenoje.

Bus atvertas lentelės projektavimo langas.

## Naujo lentelės rodinio kūrimas

Kai kurių tipų duomenų bazėse galima kurti lentelių rodinius. Lentelės rodinys – tai užklausa, įrašoma kartu su duomenų baze. Atliekant daugumą duomenų bazės operacijų rodinį galima naudoti taip pat, kaip ir lentelę.

1. Atverkite duomenų bazės failą, kuriame norite kurti naują lentelės rodinį.

2. Kairiajame duomenų bazių programos lango skydelyje spustelėkite mygtuką Lentelės.

3. Spustelėkite komandą Kurti rodinį.

Bus atvertas rodinio kūrimo langas, kuris atrodo beveik taip pat, kaip ir užklausos kūrimo langas.

Susijusios temos

Darbas su duomenų bazėmis „LibreOffice“ duomenų bazių programoje „Base“

Duomenų bazių apžvalga